El comerç de Burjassot viu un intens cap de setmana
2025-07-24

El comerç de Burjassot viurà una nova activitat de dinamització el pròxim 18 d’abril de la mà de la Regidoria de Promoció Econòmica de l’Ajuntament de Burjassot, dirigida per Emili Altur.

D’una banda, i després de la gran acceptació dels veïns i l’èxit de les campanya en el seu desenvolupament en els eixos comercials de la zona de Lauri Volpi i de la Carretera de Lliría, aquest dissabte 18 d’abril el punt de trobada serà l’eix comercial del carrer Jorge Juan.

La Regidoria de Promoció Econòmica, a través de CEMEF SLU, desenvoluparà la campanya de dinamització comercial en aquest eix amb l’objectiu de dinamitzar les vendes i fomentar el comerç d’aquesta zona. Durant la jornada, hi haurà animacions per tot l’eix comercial.

A més, i ja en horari de nit, el Mercat Municipal celebrarà una nova Nit al Mercat per oferir els seus productes, recentment preparats i elaborats per als compradors, en una nit festiva de foment del comerç local.

Una nit molt especial, ja que també es farà lliurament dels diners arreplegats en la campanya Comerç Solidari de Burjassot a la qual es van adherir més de 100 comerços del municipi i que ha tingut lloc al llarg del mes de març. Els diners es lliuraran als projectes del Centre Ocupacional Les Sitges, ADERES i AFEM.